ທ່ານປະທານຄະນະກຳມະການແຫ່ງຊາດ
ຮອງນາຍົກລັດຖະມົນຕີ ຟ້າມບິ່ງມິງ
(ພາບ: VGP/HaiMinh)
ຕອນເຊົ້າວັນທີ 25/12, ຢູ່ສຳນັກງານລັດຖະບານ, ດຳເນີນວາລະປະຊຸມສະຫລຸບປີ 2015 ຂອງຄະນະກຳມະການແຫ່ງຊາດ APEC 2017 ພາຍໃຕ້ການຊີ້ນຳຂອງທ່ານປະທານຄະນະກຳມະການແຫ່ງຊາດ, ຮອງນາຍົກລັດຖະມົນຕີຟ້າມບິ່ງມິງ. ເຂົ້າຮ່ວມວາລະປະຊຸມ ມີການນຳກະຊວງ, ຄະນະ, ຂະແໜງການ ແລະ ບັນດານະຄອນທີ່ເປັນກຳມະການຄະນະກຳມະການແຫ່ງຊາດ. ກ່າວຄຳເຫັນທີ່ວາລະປະຊຸມ, ທ່ານຮອງນາຍົກລັດຖະມົນຕີ ຟ້າມບິ່ງມິງ ຢືນຢັນວ່າ: ປີ 2016 ແມ່ນປີສຳຄັນເພື່ອສຳເລັດວຽກງານກຽມພ້ອມ, ຈຳນວນວຽກງານຈະເພີ່ມຂຶ້ນຫຼາຍ. ທ່ານຮອງນາຍົກລັດຖະມົນຕີ ຊີ້ນຳໃຫ້ບັນດາກະຊວງ, ຂະແໜງການທີ່ກ່ຽວຂ້ອງຍູ້ໄວເລື່ອງກະກຽມຫົວຂໍ້, ບັນດາບຸລິມະສິດຂໍ້ລິເລີ່ມ, ແຜນການເຄື່ອນໄຫວຂອງປີ APEC 2017 ເພື່ອປະກາດຢ່າງທັນການໃນທ້າຍປີ 2016 ຕາມທຳນຽມ; ປັບປຸງຮາກຖານດ້ານວັດຖຸ ແລະ ພະລາທິການທີ່ກ່ຽວຂ້ອງ…ເພື່ອຮັບປະກັນຄວາມຮຽກຮ້ອງນີ້, ບັນດາກະຊວງ, ຂະແໜງການທີ່ເປັນສະມາຊິກຄະນະກຳມະການແຫ່ງຊາດ ຄວນປັບປຸງໂຄງການວຽກງານຢ່າງລະອຽດ, ມີຈຸດສຸມ, ມີການແບ່ງງານ, ໜ້າທີ່ຢ່າງຈະແຈ້ງ. ຄຽງຂ້າງນັ້ນ, ຄວນຍູ້ໄວການສົມທົບລະຫວ່າງຂະແໜງ, ສືບຕໍ່ສະແຫວງຫາການສະໜັບສະໜູນຂອງບັນດາສະມາຊິກ APEC ແລະ ຄະນະເລຂາ APEC ສາກົນ, ກໍ່ຄືການສະໜັບສະໜູນຂອງປະຊາຄົມວິສາຫະກິດ ແລະ ເພື່ອນມິດສາກົນ.
(ແຫຼ່ງຄັດຈາກ VOV)